als_Latn dik_Latn sag_Latn
Në mënyrë familjare, Ermonela është vënë në shërbim të kauzës dhe sipas skenarëve humoristikë, së bashku me burrin, ia ka hequr njollën Edvinit, duke bërë fela-fela të gjitha dëshmitë që vërtetojnë trafikun e drogës nën kujdestarinë e qeverisë socialiste
PD: “Komisioni Felaj”, dëshmi e rënies së qeverisë
Në mbledhjen e tij të tretë dhe të fundit komisioni hetimor për trafikun e drogës nëpërmjet infrastrukturës ushtarake u mblodh dje rreth orës 11:30 minuta. Pas gjysmë ore kamerat ishin gati. Supozohet që në këto 30 minuta të ketë ndodhur shqyrtimi dhe administrimi i dokumenteve që shërbejnë si provë dhe pas kësaj të jetë hartuar edhe raporti në komision. Fakt është që vetëm leximi i raportit zgjati rreth 50 minuta. Si mund të ndodhë që shqyrtimi i provave dhe më pas shkrimi i raportit, të zgjasë më pak se leximi i raportit? Kjo shpjegohet me faktin se Bledar Valikaj, oficer i policisë gjyqësore pranë 2 prokuroreve të Krimeve të rënda që po hetojnë çështjen është edhe bashkëshorti i kryetares së komisionit hetimor parlamentar, deputetes socialiste Ermonela Felaj (Valikaj). Marrëdhënia mes të dyve hedh dyshime mbi vetë punën e komisionit. Deputetja socialiste paralajmëroi një ditë më parë publikimin e të dhënave, ende pa i administruar apo shqyrtuar provat në komision. Është e qartë se raporti i lexuar dje është përvetësim i punës hetimore të prokurorisë, detajet e së cilës nuk guxon t’i përmendë as Prokurori i Përgjithshëm Adriatik Llalla, për shkak se përbëjnë vepër penale. Ky shou mediatik para kamerave me detaje të tilla të hetimit, është një alibi e artë për çdo person që do të akuzohet nesër mbi atë që ka ndodhur në Gjadër. Sa vlerë do të kenë në një proces gjyqësor këto dokumente, të lexuara publikisht në media nga bashkëshortja deputetë e oficerit të policisë gjyqësorë i cili ka punuar mbi to? Por kjo nuk duket se është e rëndësishme për kryetaren e komisionit. Dje, aksionet e Ermonela Felajt në radhët e partisë janë në maksimum, dhe një urim nga kryetari në tuiter është çështje kohe. Edi Rama në fillim tallej më mushkonja dhe më pas ngren një teori se ka pasur drogë që në kohën e Saliut, dhe fali është sërish i Saliut. Ndërsa Ermonela ka marrë detyrë partie bashkë me burrin të hetojë drogën e para qershorit sepse pas shtatorit 2013 nuk ka pasur trafik, as avionë s’ka pasur. Ndërkohë Partia Demokratike ka reaguar lidhur me rezultatet e bëra publike nga komisioni hetimor për trafikun e drogës, duke e cilësuar një barsaletë qesharake për shtyp. Në një deklaratë për mediat, zëdhënësja e selisë blu, Laura Vorpsi, tha se kryetarja e Komisionit Felaj u rrotullua dhe u përdrodh, por pyetjet mbeten pa përgjigje. Sipas saj Edi Rama dëshmoi sot se nuk ka ndërmend të bëhet asnjë ditë i përgjegjshëm, dhe të japë llogari për trafikun dramatik të drogës me bekimin qeveritar. “Kryeministri Rama ia doli sot me sukses të bëhej qesharak në sytë e opinionit publik, duke e shndërruar komisionin e tij parlamentar hetimor, në një barsaletë për shtyp, që nisi si qesharake qysh dje, kur e paralajmëroi Felaj, e u bë edhe më shumë qesharake sot, kur e lexoi Felaj. Dje Felaj paralajmëroi me pompë të madhe, se sot do të ishte dita e të vërtetës. U mbars mali dhe polli një deklaratë. Felaj u rrotullua dhe u përdrodh, por pyetjet mbeten pa përgjigje. Ku i keni mushkonjat zoti Rama, që Felaj zbuloi se ishin avionë? Ku i keni guralecët që nuk i lejonin mushkonjat të uleshin në Gjadër? Kush ra më parë, piloti, avioni, rrota, apo friksioni? Përgjigja është e qartë. Në të vërtetë është rrëzuar Kryeministri, dhe me komisionin Felaj, ka rënë një herë e mirë dhe arsyeja dhe shëndeti mendor i kësaj mazhorance”. Sipas PD, Edi Rama dëshmoi se nuk ka ndërmend të bëhet asnjë ditë i përgjegjshëm, dhe të japë llogari për trafikun dramatik të drogës me bekimin qeveritar. “Dhe këtë e vërtetoi majft mirë me kumtesën halucinante dhe të intoksikuar, që nuk i shërbeu as si gjethe fiku për të mbuluar gjurmët e drogës nën hundën e qeverisë. Partia Demokratike përsërit kërkesën se vetëm një hetim serioz për trafikun e drogës do të nxjerrë përgjegjësitë politike dhe do të parandalojë këtë dramë të madhe për vendin tonë”, përfundoi ajo.
Reagimi – Berisha: Rama ‘veshi” fustanin e Felajt, si jelek shpëtimi/Ish-Kryeministri Berisha është mjaftuar me vetëm një rresht ironik, për të hedhur poshtë tërë raportin e paraqitur nga Komisioni “Felaj” për hetimin e trafikut të drogës. “Rama nuk jeton dot pa Griselda,”- shkruan ai në një postim në Fb. “Sot para publikut si “salvaxhente” kishte veshur fustanin e Eriselda Felaj, kurbani i rradhës!”. Emrin “Griselda”, ish-kreu i PD-së e ka përdorur si simbol të mashtrimit edhe herë të tjera, që pas shpërndarjes në publik të një gënjeshtre të ish-së fejuarës së kryebashkiakut socialist të Kavajës, Elvis Roshi.
als_Latn als_Latn als_Latn als_Latn